यह जरूरी नहीं कि एण्टीडिप्रसेन्ट अवसाद के कारण को ठीक कर दे या अवसाद को पूर्णतया खत्म कर दे। बिना किसी दवा के भी ज्यादातर अवसाद की बीमारी लगभग 8 महीनों मे ठीक होने लगती है। अगर आप 8 या 9 महीने से पहले दवा बन्द करते है तो यह सम्भावना है कि अवसाद के लक्षण पुनः लौट आये। वर्तमान धारणा यह है कि जब आप बेहतर महसूस करने लगें तो कम से कम उसके 6 महीने बाद तक दवा लें। यह सोचना भी आवश्यक है कि किन कारणों ने आपको अवसाद के लिए संवेदनशील बनाया है या आपके अवसाद के होने कारण क्या है? इस प्रकार अवसाद के दुबारा होने की संभावना को कम कर सकते है। यदि आपको 2 या अधिक अवसाद के एपीसोड हुए है तो इलाज कम से कम दो साल तक चलाना चाहिए।